Aṭas n yinzan i d-yettwakksen seg tmucuha aladɣa tid n yiɣersiwen dɣa yella yiwen yinzi i d-yeqqaren  Rebbaɣ-d izrem n uqelmun , wagi d yiwen urgaz di ccetwa (tagrest ) yella iteddu di teẓgi yufa yiwen n yizrem yeqqur seg semmiḍ iɣaḍ-it dɣa iger-it deg uqelmun-is, izrem-nni asmi yesḥas i lḥeman yuki-d yenneḍ-as i urgaz-nni deg umegreḍ yebɣa ad tyeqqes, argaz-nni asmi ifaq ixemmem yufa-d tiḥila s way-s it-yenɣa. Dɣa yeqqim d inzi qqaren-t-id asmi ara txeḍmeḍ lxiri i yiwen yerra-t d xmir. Ad naf daɣen inzi agi qqaren-t-id ula ɣer yicawiyen qaren  am ufiɣer deg uqelmun  inzan-a am d win n tacawit neɣ n win taqbaylit sɛan yiwen unamek.